2. melléklet a 12/2019. (XI.28.) önkormányzati rendelethez

A POLGÁRMESTERRE ÁTRUHÁZOTT FELADAT- ÉS HATÁSKÖRÖK

1. A polgármesterre átruházott önkormányzati hatáskörök:

1.1. a költségvetési rendeletben szereplő előirányzatok összegének megfelelő értékhatárig jogosult dönteni a forrásfelhasználásról (Budapest I. kerület Budavári Önkormányzat 2019. évi költségvetéséről szóló 18/2018 (XII. 14.) önkormányzati rendelet 4. § (1) bekezdés),

1.2. módosítja az önkormányzat bevételeit és kiadásait a működési és a felhalmozási célú támogatások államháztartáson belülről, valamint a működési és a felhalmozási célú átvett pénzeszközök rovatain tervezett előirányzaton felül a tárgyévben meghatározott céllal rendelkezésre bocsátott bevétel erejéig (Budapest I. kerület Budavári Önkormányzat 2019. évi költségvetéséről szóló 18/2018 (XII. 14.) önkormányzati rendelet 5. § (1) bekezdés a) pont),

1.3. dönt a kiadási előirányzatok közötti átcsoportosításról (Budapest I. kerület Budavári Önkormányzat 2019. évi költségvetéséről szóló 18/2018 (XII. 14.) önkormányzati rendelet 5. § (1) bekezdés b) pont),

1.4. dönt az önkormányzat költségvetési kiemelt kiadási előirányzatai közötti átcsoportosításról (Budapest I. kerület Budavári Önkormányzat 2019. évi költségvetéséről szóló 18/2018 (XII. 14.) önkormányzati rendelet 5. § (1) bekezdés c) pont),

1.5. a működési kiadások vonatkozásában többéves, de legfeljebb 3 éves időtartamra keretszerződést köt, azzal, hogy az éves kiadások nem haladhatják meg a tárgyévi költségvetésben jóváhagyott összeget (Budapest I. kerület Budavári Önkormányzat 2019. évi költségvetéséről szóló 18/2018 (XII. 14.) önkormányzati rendelet 5. § (3) bekezdés),

1.6. dönt a 2/g. mellékletben szereplő tartalékok felhasználásához kapcsolódó kiadási előirányzatok módosításáról (Budapest I. kerület Budavári Önkormányzat 2019. évi költségvetéséről szóló 18/2018 (XII. 14.) önkormányzati rendelet 6. § (1) bekezdés),

1.7. ellenjegyzi az intézmények által kötött, pénzeszközök átvételére irányuló 1 millió forint értékhatárt meghaladó megállapodásokat (Budapest I. kerület Budavári Önkormányzat 2019. évi költségvetéséről szóló 18/2018 (XII. 14.) önkormányzati rendelet 8. § (2) bekezdés),

1.8. értékhatárra tekintet nélkül ellenjegyzi az intézmények által kötött, pénzeszközök átvételére irányuló megállapodást, ha az a működési előirányzatot növeli (Budapest I. kerület Budavári Önkormányzat 2019. évi költségvetéséről szóló 18/2018 (XII. 14.) önkormányzati rendelet 6. § (1) bekezdés),

1.9. átadja a képviselő-testület által odaítélt kitüntetést (Budavári helyi kitüntetések alapításáról és adományozásuk rendjéről szóló 10/2018. (V. 25.) önkormányzati rendelet 3. § (5) bekezdés),

1.10. első fokon dönt az önkormányzat tulajdonában álló közterület rendeltetésétől eltérő használatáról (Budapest I. kerület Budavári Önkormányzat tulajdonában és kezelésében álló közterületek használatáról és rendjéről szóló 5/2018. (IV. 13.) önkormányzati rendelet 4. § (1) bekezdés),

1.11. első fokon dönt az önkormányzat tulajdonában álló közterület 1 évet meghaladó időtartamú, rendeltetéstől eltérő használatáról (Budapest I. kerület Budavári Önkormányzat tulajdonában és kezelésében álló közterületek használatáról és rendjéről szóló 5/2018. (IV. 13.) önkormányzati rendelet 4. § (3) bekezdés),

1.12. dönt az óvadék fizetési kötelezettség mértékéről (Budapest I. kerület Budavári Önkormányzat tulajdonában és kezelésében álló közterületek használatáról és rendjéről szóló 5/2018. (IV. 13.) önkormányzati rendelet 6. § (12) bekezdés),

1.13. a jogosult erre irányuló kérelme alapján engedélyezi a közterület-használati díj részletekben történő megfizetését (Budapest I. kerület Budavári Önkormányzat tulajdonában és kezelésében álló közterületek használatáról és rendjéről szóló 5/2018. (IV. 13.) önkormányzati rendelet 12. § (7) bekezdés),

1.14. dönt a közterület-használati díj elengedéséről vagy mérsékléséről (Budapest I. kerület Budavári Önkormányzat tulajdonában és kezelésében álló közterületek használatáról és rendjéről szóló 5/2018. (IV. 13.) önkormányzati rendelet 14. § (2) bekezdés),

1.15. meghatározza a pályáztatással használatba adható közterületeket, az ott folytatható tevékenységeket és meghatározza a közterület-használattal összefüggő egyedi feltételeket (Budapest I. kerület Budavári Önkormányzat tulajdonában és kezelésében álló közterületek használatáról és rendjéről szóló 5/2018. (IV. 13.) önkormányzati rendelet 19. § (2) bekezdés),

1.16. dönt a közterület-használat iránt kiírt pályázat eredményéről (Budapest I. kerület Budavári Önkormányzat tulajdonában és kezelésében álló közterületek használatáról és rendjéről szóló 5/2018. (IV. 13.) önkormányzati rendelet 19. § (5) bekezdés),

1.17. kezdeményezi a kerületi védelem alá helyezést vagy annak megszüntetését (Budapest I. kerület Budavári Önkormányzat Képviselő-testületének 18/2017. (IX. 29.) önkormányzati rendelete a településkép védelméről 6. § (1) bekezdés),

1.18. érdemi vizsgálat nélkül elutasítja azt a védelem alá helyezési kérelmet, amely az erre vonatkozó felhívás ellenére is hiányosan került benyújtásra (Budapest I. kerület Budavári Önkormányzat Képviselő-testületének 18/2017. (IX. 29.) önkormányzati rendelete a településkép védelméről 6. § (6) bekezdés),

1.19. kötelezi az ingatlan tulajdonosát a településképi követelmények teljesülése érdekében az építmény, építményrész felújítására, átalakítására vagy elbontására (Budapest I. kerület Budavári Önkormányzat Képviselő-testületének 18/2017. (IX. 29.) önkormányzati rendelete a településkép védelméről 30. § (2) bekezdés),

1.20. a településképi követelmények megszegése, valamint a településképi kötelezésben foglaltak végre nem hajtása esetén önkormányzati településképi bírságot szab ki (Budapest I. kerület Budavári Önkormányzat Képviselő-testületének 18/2017. (IX. 29.) önkormányzati rendelete a településkép védelméről 31. § (1) bekezdés),

1.21. a településfejlesztési és településrendezési dokumentumok egyeztetési eljárása során összehívja a lakossági fórumot (Budapest I. kerület Budavári Önkormányzat Képviselő-testületének a partnerségi egyeztetés szabályairól szóló 6/2017. (II. 23.) önkormányzati rendelet 2. § (5) bekezdés),

1.22. a lakások és a helyiségek bérbeadásával kapcsolatban gyakorolja mindazokat a bérbeadói jogokat és kötelezettségeket, amelyeket rendelet nem utal a képviselő-testület vagy bizottság hatáskörébe (Budapest I. kerület Budavári Önkormányzat Képviselő-testületének az önkormányzat tulajdonában álló lakások és nem lakás céljára szolgáló helyiségek bérbeadásának feltételeiről szóló 2/2017. (II. 23.) önkormányzati rendelet 3. § (1) bekezdés)

1.23. dönt arról az államháztartáson kívülre átadott támogatásról, amely nem a képviselő-testület vagy bizottság hatáskörébe tartozik (Budapest I. kerület Budavári Önkormányzat Képviselő-testületének az Önkormányzat által államháztartáson kívüli forrás átvételéről és az államháztartáson kívülre nyújtott támogatásokról szóló 13/2015. (V. 28.) önkormányzati rendelet 4. § (3) bekezdés),

1.24. támogatási szerződést köt (Budapest I. kerület Budavári Önkormányzat Képviselő-testületének az Önkormányzat által államháztartáson kívüli forrás átvételéről és az államháztartáson kívülre nyújtott támogatásokról szóló 13/2015. (V. 28.) önkormányzati rendelet 7. § (2) bekezdés),

1.25. dönt a támogatási szerződésben meghatározott elszámolási határidő módosításáról (Budapest I. kerület Budavári Önkormányzat Képviselő-testületének az Önkormányzat által államháztartáson kívüli forrás átvételéről és az államháztartáson kívülre nyújtott támogatásokról szóló 13/2015. (V. 28.) önkormányzati rendelet 7. § (2) bekezdés),

1.26. dönt az államháztartáson kívüli forrás önkormányzat részére történő átvételéről, amennyiben annak átvétele az önkormányzat számára többlet pénzügyi kötelezettségvállalást nem jelent (Budapest I. kerület Budavári Önkormányzat Képviselő-testületének az Önkormányzat által államháztartáson kívüli forrás átvételéről és az államháztartáson kívülre nyújtott támogatásokról szóló 13/2015. (V. 28.) önkormányzati rendelet 12. § (1) bekezdés),

1.27. dönt az 1 millió forintot meg nem haladó, államháztartáson kívüli forrás költségvetési szerv részére történő átvételéről, amennyiben annak átvétele az önkormányzat vagy a költségvetési szerv számára többlet pénzügyi kötelezettségvállalást jelent (Budapest I. kerület Budavári Önkormányzat Képviselő-testületének az Önkormányzat által államháztartáson kívüli forrás átvételéről és az államháztartáson kívülre nyújtott támogatásokról szóló 13/2015. (V. 28.) önkormányzati rendelet 13. § (2) bekezdés),

1.28. dönt a továbbutalandó, államháztartáson kívülről származó támogatások átvételéről (Budapest I. kerület Budavári Önkormányzat Képviselő-testületének az Önkormányzat által államháztartáson kívüli forrás átvételéről és az államháztartáson kívülre nyújtott támogatásokról szóló 13/2015. (V. 28.) önkormányzati rendelet 13. § (3) bekezdés),

1.29. dönt a személyi térítési díj elengedéséről (Budapest I. kerület Budavári Önkormányzat Képviselő-testületének a szociális és gyermekjóléti pénzbeli, természetbeni és személyes gondoskodást nyújtó ellátásokról szóló 6/2015. (II. 27.) önkormányzati rendelet 11. § (3) bekezdés),

1.30. dönt az intézményvezetőnek az ellátás körében saját hatáskörben hozott döntéseivel szemben benyújtott kérelméről (Budapest I. kerület Budavári Önkormányzat Képviselő-testületének a szociális és gyermekjóléti pénzbeli, természetbeni és személyes gondoskodást nyújtó ellátásokról szóló 6/2015. (II. 27.) önkormányzati rendelet 13. § (2) bekezdés),

1.31. dönt az alábbi szociális ügyekben:

a) szociális tanulmányi ösztöndíj,

b) települési támogatás (eseti települési támogatás, szociális kártya keretében nyújtott élelmiszer-támogatás, gyógyszer-támogatási segély, temetési segély, lakásfenntartási támogatás),

c) születési támogatás,

d) iskolakezdési támogatás,

e) személyi térítési díj elengedése,

f) időszaki támogatás,

g) oltási támogatás,

h) köztemetés,

i) adósságkezelési támogatás,

j) rendkívüli gyermekvédelmi támogatás,

k) mosható nadrágpelenka támogatás (Budapest I. kerület Budavári Önkormányzat Képviselő-testületének a szociális és gyermekjóléti pénzbeli, természetbeni és személyes gondoskodást nyújtó ellátásokról szóló 6/2015. (II. 27.) önkormányzati rendelet 15. § (1) bekezdés),

1.32. szociális kölcsönszerződést köt (Budapest I. kerület Budavári Önkormányzat Képviselő-testületének a szociális és gyermekjóléti pénzbeli, természetbeni és személyes gondoskodást nyújtó ellátásokról szóló 6/2015. (II. 27.) önkormányzati rendelet 20. § (6) bekezdés),

1.33. megállapítja az időskorúak időszaki támogatását (Budapest I. kerület Budavári Önkormányzat Képviselő-testületének a szociális és gyermekjóléti pénzbeli, természetbeni és személyes gondoskodást nyújtó ellátásokról szóló 6/2015. (II. 27.) önkormányzati rendelet 40. § (2) bekezdés),

1.34. évente három alkalommal a képviselő írásbeli kérelmére igazolja a távolmaradását (Budapest I. kerület Budavári Önkormányzat Képviselő-testületének az önkormányzati képviselők, a bizottsági tagok és a tanácsnokok tiszteletdíjáról szóló 14/2014. (XI. 20.) önkormányzati rendelet 2. § (6) bekezdés),

1.35. méltányosságból lakossági behajtási és lakossági behajtási-várakozási hozzájárulást ad ki (Budapest I. kerület Budavári Önkormányzat Képviselő-testületének az I. kerület közterületein a járművel várakozás díjának és a várakozási hozzájárulás kiadásának szabályozásáról szóló 24/2011. (X. 28.) önkormányzati rendelet 4. §),

1.36. kiadja a lakossági behajtási hozzájárulást, a lakossági behajtási-várakozási hozzájárulást, gazdálkodói behajtási-várakozási hozzájárulást, egészségügyi behajtási-várakozási hozzájárulásokat, lakossági várakozási hozzájárulást, gazdálkodói várakozási hozzájárulást, egészségügyi várakozási hozzájárulás (Budapest I. kerület Budavári Önkormányzat Képviselő-testületének az I. kerület közterületein a járművel várakozás díjának és a várakozási hozzájárulás kiadásának szabályozásáról szóló 24/2011. (X. 28.) önkormányzati rendelet 7. § (1) bekezdés),

1.37. pályázatot ír ki a társasházak felújítására (Budavári Önkormányzat Képviselő-testületének a társasházak felújítási hitelfelvételének támogatásáról szóló 12/2005. (VI. 1.) önkormányzati rendelet 10. § (2) bekezdés),

1.38. elbírálja a közterületi parkolóhely-létesítés iránti kérelmet (Budavári Önkormányzat Képviselő-testületének a parkolóhely-létesítési kötelezettségről szóló 9/2005. (IV. 29.) önkormányzati rendelet 4. § (2) bekezdés),

1.39. engedélyezi a támogatott építés, korszerűsítés rendelkezésre álló határidejének legfeljebb egy évvel, illetve hat hónappal történő hosszabbítását (Budavári Önkormányzat Képviselő-testületének a fiatal házasok első lakáshoz jutásának, valamint a lakás építésének, vásárlásának és korszerűsítésének helyi önkormányzati pénzügyi támogatásáról szóló 6/1997. (III. 17.) önkormányzati rendelet 12. § (4) bekezdés),

1.40. megállapodást köt a fiatal házasok első lakáshoz jutásának támogatásáról (Budavári Önkormányzat Képviselő-testületének a fiatal házasok első lakáshoz jutásának, valamint a lakás építésének, vásárlásának és korszerűsítésének helyi önkormányzati pénzügyi támogatásáról szóló 6/1997. (III. 17.) önkormányzati rendelet 17. § (1) bekezdés b) pont),

1.41. dönt a forgalomképtelen önkormányzati vagyonnak a tulajdonjogot nem érintő hasznosításáról (Budavári Önkormányzat Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 16/1995. (XI. 30.) önkormányzati rendelet 16. § (1) bekezdés),

1.42. dönt a korlátozottan forgalomképes vagyonnak a tulajdonjogot nem érintő hasznosításáról (Budavári Önkormányzat Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 16/1995. (XI. 30.) önkormányzati rendelet 17. § (3) bekezdés),

1.43. dönt az önkormányzat kizárólagos tulajdonában lévő egyszemélyes gazdasági társaság vezető tisztségviselőjének egy évet meg nem haladó időtartamra kinevezéséről, visszahívásáról, díjazásának megállapításáról (Budavári Önkormányzat Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 16/1995. (XI. 30.) önkormányzati rendelet 19. § (2) bekezdés),

1.44. dönt a szabadon felhasználható üzleti vagyonnak minősülő önkormányzati vagyon, társasházi közös tulajdon elidegenítéséről, gazdasági társaságba apportként történő beviteléről, amennyiben az önkormányzat tulajdoni hányada a 10 %-ot és a vagyontárgy forgalmi értéke az 5 millió forintot nem haladja meg (Budavári Önkormányzat Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 16/1995. (XI. 30.) önkormányzati rendelet 20. § (1) bekezdés c) pont),

1.45. 20 millió forintot meg nem haladó értékig dönt az üzleti vagyonnak a tulajdonjogot nem érintő hasznosításáról (Budavári Önkormányzat Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 16/1995. (XI. 30.) önkormányzati rendelet 20. § (2) bekezdés),

1.46. 20 millió forintos értékhatárig dönt az üzleti vagyonnak minősülő vagyontárgy megszerzéséről és megterheléséről (Budavári Önkormányzat Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 16/1995. (XI. 30.) önkormányzati rendelet 20. § (3) bekezdés),

1.47. egymillió forintos értékhatárig dönt az önkormányzatot megillető követelés teljes vagy részben elengedéséről, ha a követelés behajtása valamilyen okból már nem áll az önkormányzat érdekében (Budavári Önkormányzat Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 16/1995. (XI. 30.) önkormányzati rendelet 23. § (1) bekezdés)

1.48. engedélyezi az önkormányzatot megillető tartozás részletekben történő megfizetését 1 millió forint értékhatárig legfeljebb 24 hónapos időtartamra, vagy 3 millió forintos értékhatárig legfeljebb 12 hónapra (Budavári Önkormányzat Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 16/1995. (XI. 30.) önkormányzati rendelet 23. § (2) bekezdés),

1.49. megállapítja a versenyeztetés részletes eljárási szabályait a Polgármester állapítja meg (Budavári Önkormányzat Képviselő-testületének a Budavári Önkormányzat tulajdonában lévő nem lakás céljára szolgáló helyiségek elidegenítésének szabályairól szóló 16/1994. (V. 13.) önkormányzati rendelet 4. § (3) bekezdés),

1.50. dönt az általános és céltartalékok felhasználásáról, az éves költségvetési rendeletben meghatározottak szerint,

1.51. a jóváhagyott előirányzatok és költségvetési létszámkeretek között átcsoportosítást engedélyezhet, az éves költségvetési rendeletben meghatározottak szerint,

1.52. megállapodást köt a helyi nemzetiségi önkormányzatokkal a technikai feltételek biztosításáról és gazdálkodási feladataik ellátására,

1.53. gondoskodik a vagyonkezelésbe adott vagyontárgyak évenkénti ellenőrzéséről, vizsgálja a vagyonkezelőt megillető jogok gyakorlását, annak szabályszerűségét, célszerűségét,

1.54. az önkormányzat közbeszerzései tekintetében a közbeszerzésekről szóló törvény alapján gyakorolja az Önkormányzat, mint ajánlatkérő jogait és kötelezettségeit,

1.55. a koncesszióról szóló törvényben az önkormányzat számára biztosított hatáskörben eljárva:

1. aláírja a koncessziós szerződést,
2. felmondja a koncessziós szerződést, ha a szerződést aláíró másik fél az aláírástól számított 90 napon belül saját részvételével belföldi székhelyű gazdasági társaságot nem alapít,
3. felmondja a koncessziós szerződést az önkormányzat nevében, ha a koncessziós társaság a koncessziós szerződés megkötéséről, illetőleg a hatósági engedély visszavonásáról rendelkező, valamint a tevékenység gyakorlását megtiltó határozat közlésétől számított 6 hónapon belül nem válik a tevékenység gyakorlására jogosulttá,

d) az önkormányzati törzsvagyonhoz tartozó egyes - a szerződésben meghatározott - vagyontárgyak birtoklásának, használatának és hasznai szedésének jogát átengedi a koncessziós szerződés időtartama alatt,

e) igazolja - a nevében eljáró szerve útján - az önkormányzat tulajdonában lévő vagyontárgyak rendeltetésszerű állapotban történt átvételét a koncessziós társaság megszüntetése esetén,

1.56. ellátja az egyes állami tulajdonban lévő vagyontárgyak önkormányzatok tulajdonába adásáról szóló törvényben biztosított, az önkormányzat hatáskörébe tartozó feladatokat,

1.57. a lakás- és helyiség bérbeadásokkal összefüggésben gyakorolja az önkormányzat hatáskörét, az alábbiak szerint:

1. lakások és nem lakás céljára szolgáló helyiségek bérbeadói jogainak gyakorlása és kötelezettségek teljesítése az önkormányzat rendeletében foglaltak szerint,
2. a lakbér támogatás iránti kérelmek határozati formában történő elbírálása,

1.58. az önkormányzat tulajdonában lévő lakások és helyiségek elidegenítésével összefüggésben:

1. hozzájárul a lakás elidegenítésre való kijelöléséhez, ha a lakás bérlőjét az önkormányzat vagy jogelődje jelölte ki,
2. kezdeményezi a lakás elidegenítésre való kijelölését,
3. üres lakás értékesítése esetén megállapítja a versenyeztetés szabályait,
4. kezdeményezi a helyiség elidegenítésre való kijelölését,
5. megállapítja az üres helyiségpályázatok részletes szabályait,

1.59. elrendeli a jogosulatlanul felvett átmeneti segély, gyógyszer-támogatási segély, születési támogatás, beiskolázási segély, szociális tanulmányi ösztöndíj, temetési segély, továbbá a jogosulatlanul igénybe vett természetbeni szociális ellátás visszaszolgáltatását, illetve pénzbeli megtérítését, a megfizetésre indokolt esetben részletfizetést engedélyez,

1.60. elrendeli a jogosulatlanul igénybevett térítési díjkedvezmény visszafizetését, indokolt esetben részletfizetést engedélyez, illetve elrendeli a tartozás adók módjára történő behajtását, illetve az igénybevevő ingatlanára jelzálogként történő bejegyzését,

1.61. személyes gondoskodás igénybevételéhez jogerősen megállapított személyi térítési díj meg nem fizetése esetén elrendeli a tartozás adók módjára történő behajtását, illetve az igénybevevő ingatlanára jelzálogként történő bejegyzését,

1.62. megszünteti az önkormányzat által fenntartott intézményben fennálló jogviszonyt:

1. ha az intézményi elhelyezés feltételei már nem állnak fenn, vagy a jogosultat másik intézménybe kell elhelyezni,
2. ha a jogosult a házirendet súlyosan megsérti,
3. ha az ellátás az igényelt formában nem biztosítható.

1.63. dönt a külön eljárás keretében biztosítható személyes gondoskodást nyújtó ellátásokról, azok megszüntetéséről, módosításáról,

1.64. dönt a személyi térítési díj összegéről, az Önkormányzat által fenntartott intézmény – szociális étkeztetés, idősek klubja és bölcsődei ellátás – esetében, ha a jogosult a térítési díj összegét vitatja vagy annak csökkentését, elengedését kéri,

1.65. dönt személyi térítési díj felemeléséről, maximum az intézményi térítési díj összegéig,

1.66. dönt a házi segítségnyújtás ellátás esetében, ha a jogosult a térítési díj összegének elengedését kéri,

1.67. megállapítja az adósságkezelési támogatás jogosultságát és dönt a segély mértékéről,

1.68. dönt az ágazati pénzmaradvány felhasználásáról,

1.69. kiírja a népjóléti ágazathoz tartozó intézmények magasabb vezetői beosztás pályázatát, ellátja a munkáltatói jogkör gyakorlásából eredő feladatokat,

1.70. megállapítja a Környezetvédelmi Alap éves felhasználási tervét, a Városfejlesztési és Környezetvédelmi Bizottság állásfoglalásának ismeretében,

1.71. gyakorolja a közúti közlekedésről szóló törvényben a helyi önkormányzat képviselő-testületének közútkezelői feladatát.